Spámaðurinn sagði Henri að hann myndi giftast konu sem byggi langt í burtu og ,, líf þitt verður spennandi , fullt af ýmsum hindrunum og erfiðleikum . Í þessu kvöldverðarboði sat hann við hlið ungrar konu , sem hann þekkti ekki , Þau spjölluðu um heima og geima , einkum um listir og bókmenntir . Margrét Þórhildur var að sækja unnustann sem var að koma í fyrsta sinn til Kaupmannahafnar . ,, Ætli hann sé óttalegt snobb , þekkir örugglega ekki rúgbrauð og vill þrjár tegundir af osti með kríthvítum frönskum rúnnstykkjum “ sögðu gömlu konurnar á bekknum . Henrik sagði í viðtölum að sér væri mjög vel ljóst hlutskipti sitt , sem maka ríkisarfans og hann sætti sig fyllilega við það . Friðrik IX konungur lést aðfaranótt 14. janúar 1972 og að morgni sama dags var Margrét Þórhildur formlega útnefnd þjóðhöfðingi Dana . Margrét Þórhildur hafði skyndilega í mörg horn að líta , og Henrik fylgdi með , ætíð tveimur skrefum fyrir aftan eiginkonuna ( samkvæmt hans eigin lýsingu ) . Það fjölgaði í hópnum þegar synirnir fæddust , krónprinsinn Friðriki og Jóakim prins . Síðar , þegar barnabörnin komu til sögunnar bættust við fleiri prinsar og einnig prinsessur . Margrét Þórhildur og Henrik ákváðu þá að hann skyldi framvegis , til aðgreiningar , bera titilinn prinsgemal , drottningarmaður . Þegar litið er yfir ævi hans og störf sést að hann hefur víða komið við og fengist við fjölbreytt verkefni . Árið 1974 keyptu þau hjónin vínbúgarðinn Chateau de Cayx í Suður - Frakklandi , skammt frá æskuheimili Henriks . Henrik fékkst einnig nokkuð við þýðingar , úr frönsku á dönsku , á verkum þekktra franskra rithöfunda . Talaði reyndar sex tungumál , slakastur í dönsku sagði hann sjálfur . Hann skrifaði nokkrar matreiðslubækur og kom margoft fram í matargerðarþáttum í sjónvarpi , þar naut kímnigáfa hans sín vel . Hann tók virkan þátt í starfi Rauða Krossins og fleiri samtaka , til dæmis á sviði náttúruverndar og umhverfismála . Forystumenn í dönskum iðnaði segja hann hafa unnið ötullega að því að skapa viðskiptasambönd , ekki síst í Asíu . Framkvæmdastjóri eins stærsta fyrirtækis Danmerkur á sviði tæknibúnaðarframleiðslu sagði í viðtali að um þessi störf Henriks vissu fáir en þau væru að sínu mati mikilvægari en allt annað sem prinsinn hefði fengist við . Hann virtist hinsvegar við hestaheilsu tveimur dögum síðar þegar til hans sást í Feneyjum . Danskir fjölmiðlar töldu hann vera í langtímafýlu , óánægja hans með að fá ekki konungstitilinn yrði æ meira áberandi . Tilkynnti að hann vildi ekki , þegar þar að kæmi hvíla við hlið drottningar í Hróarskeldu , ástæðan væri einföld ,, maður sem ekki stendur jafnfætis konu sinni í lífinu verðskuldar ekki að hvíla við hlið hennar í gröfinni . “ Danska þjóðin átti ekki til orð , þótt Henrik væri óánægður með að fá ekki að heita kóngur væri þetta nú einum of langt gengið . Ekki sagði Henrik neitt um það hvar hann vildi láta jarða sig . Í nýársávarpi sínu að kvöldi gamlársdags 2017 fór drottningin nokkrum orðum um veikindi Henriks og þakkaði þann stuðning sem fjölskyldan hefði notið hjá þjóðinni . Þetta var spurningin sem strax vaknaði þegar fréttin um andlát Henriks barst . Hver verða eftirmælin Umfjöllun um Henrik prins hefur verið mjög fyrirferðarmikil í dönskum fjölmiðlum undanfarna daga . Að sögn sérfróðra hefur aldrei í sögunni verið jafn mikil umfjöllun um nokkra persónu og mátt hefur sjá og heyra undanfarna daga . Einn viðmælandi danska útvarpsins sagði það hefðu ugglaust verið mikil viðbrigði fyrir þennan heimsvana Frakka að flytja til Danmerkur , sem á þeim tíma var ,, þróunarland í matargerðarlyst “ . Henrik var oft skotspónn fjölmiðla . Þeir hæddust að klæðnaði hans sem var litskrúðugri en hinir svartklæddu Danir áttu , og eiga , að venjast . Í viðtali við dagblaðið Politiken sagði einn sem við var rætt að Danir ættu kannski að líta í eigin barm , þeir væru nú upp til hópa ekki neinir sérstakir tungumálasnillingar . Sjálfum var Henrik kannski alveg sama þótt grín væri gert að ýmsu í fari hans , honum sárnaði hinsvegar þegar hann var sakaður um að vera ekki ,, ekta Dani “ . Flestir , ef ekki allir eru sammála um að hann hafi verið Margréti Þórhildi mikil stoð og stytta , bæði á opinberum vettvangi og sem lífsförunautur , þau voru gift í rúma hálfa öld . Það hve margir hafa séð ástæðu til að votta honum og fjölskyldunni virðingu sína undanfarna daga hefði ugglaust glatt hann en þúsundir Dana hafa lagt leið sína til Amalienborgar , Fredensborgar , Graastenhallar og Marselishallar í Árósum og lagt þar blómvendi og kveðjur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .